b'\n_START_ARTICLE_\nJack (elokuva)\n_START_SECTION_\nElokuvan juoni\n_START_PARAGRAPH_\nKaren ja Brian ovat viett\xc3\xa4m\xc3\xa4ss\xc3\xa4 yst\xc3\xa4viens\xc3\xa4 kanssa Halloween-juhlia, kunnes vasta toisella kuulla raskaana oleva Karen huomaa, ett\xc3\xa4 h\xc3\xa4nen pit\xc3\xa4\xc3\xa4 kiirehti\xc3\xa4 sairaalaan synnytt\xc3\xa4m\xc3\xa4\xc3\xa4n. Karen synnytt\xc3\xa4\xc3\xa4 poikalapsen, joka nimet\xc3\xa4\xc3\xa4n Jack Charlesiksi._NEWLINE_L\xc3\xa4\xc3\xa4k\xc3\xa4rit huomaavat tutkimuksissa, ettei lapsi ole ihan normaali: Jack sairastaa Wernerin syndroomaa, jonka takia h\xc3\xa4n n\xc3\xa4ytt\xc3\xa4\xc3\xa4 nelj\xc3\xa4 kertaa vanhemmalta kuin ik\xc3\xa4isens\xc3\xa4._NEWLINE_Jack asuu yhdysvaltalaisessa kaupungissa \xc3\xa4itins\xc3\xa4 ja is\xc3\xa4ns\xc3\xa4 kanssa. H\xc3\xa4n k\xc3\xa4y normaalin koulun sijaan herra Lawrence Woodruffin pit\xc3\xa4m\xc3\xa4\xc3\xa4 yksityiskoulua, koska vanhemmat pelk\xc3\xa4\xc3\xa4v\xc3\xa4t, ett\xc3\xa4 Jackia kiusattaisiin sairauden takia tavallisessa koulussa. 10-vuotiaana Jack saa yritt\xc3\xa4\xc3\xa4 k\xc3\xa4yd\xc3\xa4 normaalia koulua. Ensimm\xc3\xa4isten p\xc3\xa4ivien aikana h\xc3\xa4nt\xc3\xa4 kiusataankin. Ajan kanssa Jack saa koulusta kuitenkin kavereita, joiden kanssa h\xc3\xa4n alkaa viett\xc3\xa4\xc3\xa4 aikaa koripalloa pelailen tai majassa oleillen. Erityisesti h\xc3\xa4n l\xc3\xa4henee Louis Durante -nimisen pojan kanssa, joka asuu yksinhuoltaja\xc3\xa4itins\xc3\xa4 luona. Jackista ja Louisista tulee hyvi\xc3\xa4 yst\xc3\xa4vi\xc3\xa4._NEWLINE_Jackin kaunis luokanopettaja neiti Marquez pit\xc3\xa4\xc3\xa4 h\xc3\xa4nt\xc3\xa4 tunnollisena ja kilttin\xc3\xa4 oppilaana, vaikka h\xc3\xa4n n\xc3\xa4ytt\xc3\xa4\xc3\xa4kin vanhemmalta kuin ik\xc3\xa4toverinsa. Jack ihastuu opettajaansa, ja pyyt\xc3\xa4\xc3\xa4 t\xc3\xa4t\xc3\xa4 koulun tansseihin, mutta opettaja ei pysty suostumaan t\xc3\xa4h\xc3\xa4n. Jack l\xc3\xa4htee itkien pois, kaatuu portaissa ja saa syd\xc3\xa4nkohtauksen._NEWLINE_L\xc3\xa4\xc3\xa4k\xc3\xa4rit huomaavat, ett\xc3\xa4 kun Jack ik\xc3\xa4\xc3\xa4ntyy, h\xc3\xa4nen fyysinen kuntonsa heikkenee. Vanhemmat p\xc3\xa4\xc3\xa4tt\xc3\xa4v\xc3\xa4t, ett\xc3\xa4 vastaavanlaisten tilanteiden v\xc3\xa4ltt\xc3\xa4miseksi Jackin pit\xc3\xa4\xc3\xa4 jatkaa koulua kotona. Jack ei suostu t\xc3\xa4h\xc3\xa4n, ja masentuu._NEWLINE_Er\xc3\xa4\xc3\xa4n\xc3\xa4 iltana h\xc3\xa4n menee baariin, ja tapaa siell\xc3\xa4 yst\xc3\xa4v\xc3\xa4ns\xc3\xa4 Louisin \xc3\xa4idin, jota yritt\xc3\xa4\xc3\xa4 iske\xc3\xa4. H\xc3\xa4n joutuu baarissa tappeluun toisen miehen kanssa, ja h\xc3\xa4net pid\xc3\xa4tet\xc3\xa4\xc3\xa4n. Louisin \xc3\xa4iti maksaa sakot, ja vie h\xc3\xa4net autollaan takaisin kotiin._NEWLINE_Jackin kaverit kyselev\xc3\xa4t h\xc3\xa4nt\xc3\xa4 leikkim\xc3\xa4\xc3\xa4n, mutta Jack ei tahdo, koska h\xc3\xa4n on lukkiutunut huoneeseensa. Kaverit spekuloivat Jackin palaamista kouluun, ja toivovat h\xc3\xa4nen palaavan. Seuraavana aamuna Jack p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 takaisin kouluun. Samaan aikaan luokkahuoneessa Louis kertoo ainekirjoituksessaan, ett\xc3\xa4 tahtoisi olla kuin h\xc3\xa4nen parhain yst\xc3\xa4v\xc3\xa4ns\xc3\xa4, Jack._NEWLINE_Seitsem\xc3\xa4n vuotta my\xc3\xb6hemmin Jack ja h\xc3\xa4nen yst\xc3\xa4v\xc3\xa4ns\xc3\xa4 valmistuvat high schoolista. Jack pit\xc3\xa4\xc3\xa4 p\xc3\xa4\xc3\xa4t\xc3\xb6sjuhlassa puheen, jossa toteaa yst\xc3\xa4villeen, ett\xc3\xa4 el\xc3\xa4m\xc3\xa4 on lyhyt, ja kehottaa tekem\xc3\xa4\xc3\xa4n el\xc3\xa4m\xc3\xa4st\xc3\xa4 mahtavan. Elokuvan lopussa Jack l\xc3\xa4htee hienolla avoautolla yst\xc3\xa4vineen juhlistamaan p\xc3\xa4\xc3\xa4tt\xc3\xa4j\xc3\xa4isi\xc3\xa4.'